Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Juan 3:1-36
3 Itan adda maysa a lalaki kadagiti Fariseo, Nicodemo+ ti naganna, maysa nga agturay kadagiti Judio.2 Daytoy a tao immay kenkuana iti rabii+ ket kinunana kenkuana: “Rabbi,+ ammomi a sika kas maysa a mannursuro+ naggapuka iti Dios;+ ta awan makaaramid kadagitoy a pagilasinan+ nga ar-aramidem malaksid no adda kenkuana ti Dios.”+3 Kas sungbat kinuna kenkuana ni Jesus:+ “Pudno unay kunak kenka, Malaksid no ti asinoman mayanak manen,+ saanna a mabalin a kitaen ti pagarian ti Dios.”+4 Kinuna kenkuana ni Nicodemo: “Kasano a mayanak ti maysa a tao no lakayen? Mabalinna aya ti sumrek iti aanakan ni inana iti maikadua a daras ket mayanak?”5 Simmungbat ni Jesus: “Pudno unay kunak kenka, Malaksid no ti asinoman mayanak manipud danum+ ken espiritu,+ saanna a mabalin ti sumrek iti pagarian ti Dios.6 Ti nayanak manipud iti lasag ket lasag, ket ti nayanak manipud iti espiritu ket espiritu.+7 Dika agsiddaaw gapu ta imbagak kenka, Masapul a mayanakkayo manen.+8 Ti angin+ agpuyupoy iti sadinoman a kayatna, ket mangngegmo ti awerna, ngem saanmo nga ammo no sadino ti paggapuanna ken no sadino ti papananna. Kasta met ti tunggal maysa a nayanak manipud iti espiritu.”+9 Kas sungbat kinuna kenkuana ni Nicodemo: “Kasano a mapasamak dagitoy a banag?”10 Kas sungbat kinuna kenkuana ni Jesus: “Maysaka aya a mannursuro iti Israel ket kaskasdi a saanmo nga ammo dagitoy a banag?+11 Pudno unay kunak kenka, No ania ti ammomi sawenmi ket no ania ti nakitami saksianmi,+ ngem saanyo nga awaten ti pangsaksi nga ipaaymi.+12 No imbagak kadakayo ti naindagaan a bambanag ket kaskasdi a saankayo a mamati, kasanonto a mamatikayo no ibagak kadakayo ti nailangitan a bambanag?+13 Mainayon pay, awan ti tao nga immuli sadi langit+ no di daydiay bimmaba manipud langit,+ ti Anak ti tao.+14 Ket no kasano nga imbayog ni Moises ti serpiente+ idiay let-ang, kasta met a masapul a maibayog ti Anak ti tao,+15 tapno tunggal maysa a mamati kenkuana maaddaan iti agnanayon a biag.+16 “Ta ti Dios inayatna+ ti lubong iti kasta unay isu nga intedna ti bugbugtong nga Anakna,+ tapno tunggal maysa a mangwatwat iti pammati+ kenkuana saan koma a madadael+ no di ket maaddaan iti agnanayon a biag.+17 Ta ti Dios imbaonna ti Anakna iti lubong, saan a tapno ukomenna+ ti lubong, no di ket tapno ti lubong maisalakan+ babaen kenkuana.18 Ti mangwatwat iti pammati kenkuana saanto a maukom.+ Ti saan a mangwatwat iti pammati naukomen, agsipud ta saanna a winatwat ti pammati iti nagan ti bugbugtong nga Anak ti Dios.+19 Ita daytoy ti pakaibatayan ti pannakaukom, a ti silaw+ immay iti lubong+ ngem dagiti tattao inayatda ti sipnget imbes a ti lawag,+ ta nadangkes dagiti aramidda.20 Ta ti mangyugali iti nakadakdakes a bambanag+ guraenna ti lawag ket saan nga umay iti lawag, tapno saan a matubngar dagiti aramidna.+21 Ngem ti mangaramid iti pudno umay iti lawag,+ tapno dagiti aramidna maiparangarang a kas naaramid a maitunos iti Dios.”22 Kalpasan dagitoy a banag napan ni Jesus ken dagiti adalanna iti pagilian a Judea, ket sadiay nangbusbos iti sumagmamano a tiempo a nakikadua kadakuada ken nangbabautisar.+23 Ngem ni Juan+ nangbabautisar met idiay Enon iti asideg ti Salim, agsipud ta nakaad-adu ti danum+ sadiay, ket nagtultuloy nga immay dagiti tattao ket nabautisaranda;+24 ta ni Juan saan pay idi a naipisok iti pagbaludan.+25 Ngarud adda timmaud a pannakisupiat dagiti adalan ni Juan iti maysa a Judio maipapan ti panaggugor.+26 Gapuna immayda ken Juan ket kinunada kenkuana: “Rabbi, ti lalaki a kaduam idi iti ballasiw ti Jordan, isu a sinaksiam,+ kitaem, daytoy ket mangbabautisar ket amin mapmapanda kenkuana.”+27 Kas sungbat kinuna ni Juan: “Ti maysa a tao saanna a mabalin ti umawat iti maysa a banag malaksid no naited kenkuana dayta manipud langit.+28 Dakayo saksiandak a kinunak, saan a siak ti Kristo,+ ngem, naibaonak nga umun-una ngem iti daydiay.+29 Daydiay addaan iti nobia isu ti nobio.+ Nupay kasta, ti gayyem ti nobio, no agtakder ket isu mangngegna, addaan iti kasta unay a panagrag-o maigapu iti timek ti nobio. Gapuna daytoy a rag-ok naan-anayen.+30 Daydiay ket masapul nga agtultuloy a dumakkel, ngem masapul nga agtultuloyak a bumassit.”31 Ti umay manipud ngato ringbawanna ti amin a sabsabali.+ Ti aggapu iti daga ket manipud iti daga ken sawenna ti bambanag iti daga.+ Ti umay manipud langit ringbawanna ti amin a sabsabali.+32 Ti nakita ken nangngegna, daytoy ti saksianna,+ ngem awan ti tao a mangaw-awat iti pangsaksina.+33 Ti nangawat iti pangsaksina inkabilna ti seliona iti dayta a ti Dios pudno.+34 Ta daydiay imbaon ti Dios sawenna ti sasao ti Dios,+ ta ti espiritu saanna nga ited a marukrukod.+35 Ti Ama ayatenna+ ti Anak ket intedna ti amin a bambanag iti imana.+36 Ti mangwatwat iti pammati+ iti Anak adda agnanayon a biagna;+ ti sumukir iti Anak saannanto a makita ti biag,+ ngem agtalinaed kenkuana ti pungtot ti Dios.+
ilo_Latn ilo_Latn grn_Latn ilo_Latn